NORAKSTS

|  |  |
| --- | --- |
| 21.03.2024. | Nr.4/10 |

###### GROZĪJUMS JELGAVAS VALSTSPILSĒTAS PAŠVALDĪBAS DOMES

###### 2023. GADA 29. JŪNIJA LĒMUMĀ Nr.6/6 “SIA “JELGAVAS ŪDENS” PAMATKAPITĀLA PALIELINĀŠANA”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas dome 2022. gada 24. februārī pieņēma lēmumu Nr.3/7 par projekta “Tehniskās infrastruktūras sakārtošana uzņēmējdarbības attīstībai Rubeņu ceļa rūpnieciskajā teritorijā” (turpmāk – Projekts) iesnieguma iesniegšanu.

2022. gada 12. decembrī starp Jelgavas valstspilsētas pašvaldību un Centrālo finanšu un līgumu aģentūru tika noslēgta Vienošanās par Eiropas Savienības fonda projekta īstenošanu Nr.5.6.2.0/22/I/009, kurā vienojās par kārtību Projekta īstenošanai, finansējuma piešķiršanai un uzraudzībai.

Saskaņā ar Ministru kabineta 2015. gada 10. novembra noteikumu Nr.645 “Darbības programmas “Izaugsme un nodarbinātība” 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” un 13.1.3. specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.3.  pasākuma “Teritoriju revitalizācija uzņēmējdarbības veicināšanai pašvaldībās” īstenošanas noteikumi” (turpmāk – MK noteikumi Nr.645) 27.3 apakšpunktu, ja tiek veiktas investīcijas ūdenssaimniecības un kanalizācijas tīklos, projekta iesniedzējam obligāti jāpiesaista sadarbības partneris, slēdzot rakstisku sadarbības līgumu. Jelgavas valstpilsētas pašvaldība 2021.gada 18.martā noslēgusi sadarbības līgumu Nr.ADM/3-24/21/36 “Projekta “Tehniskās infrastruktūras sakārtošana uzņēmējdarbības attīstībai Rubeņu ceļa rūpnieciskajā teritorijā” īstenošanai” (turpmāk – Sadarbības līgums) ar sadarbības partneri SIA “JELGAVAS ŪDENS”. Saskaņā ar Sadarbības līguma 1.2.punktu SIA “JELGAVAS ŪDENS” veic ūdensvada tīklu un kanalizācijas tīklu izbūvi Rubeņu ceļa piebraucamā ceļa un jaunveidojamās ielas no Prohorova ielas līdz Rubeņu ceļam nodalījuma joslā Lielupes industriālajā teritorijā, Jelgavā, savukārt 1.1 3.punkts nosaka, ka atbilstoši Projekta īstenošanā pieejamajiem finanšu līdzekļiem, Jelgavas valstspilsētas pašvaldība palielina SIA “JELGAVAS ŪDENS” pamatkapitālu ūdensvada un kanalizācijas tīklu izbūvei.

Realizējot Projektu, tika veiktas izmaiņas būvniecības iecerēs “Lielupes industriālā parka ceļa Nr.1 pārbūve, Jelgavā ” un “Lielupes industriālā parka ceļa Nr.2 pārbūve, Jelgavā”, kā rezultātā samazinājās izbūvējamo ūdenssaimniecības tīklu apjoms. Ņemot vērā veiktās izmaiņas 2024. gada 16. februārī tika noslēgta Vienošanās Nr.3 pie 2023. gada 8. maijā noslēgtā būvdarbu līguma Nr.ADM/3-24/23/85 “Ūdenssaimniecības tīklu izbūve Lielupes industriālā parka teritorijā, Jelgavā” par izbūvējamo ūdenssaimniecības tīklu apjomu un līgumcenas samazināšanu:

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas pašvaldības domes 2023. gada 29. jūnija lēmumā Nr.6/6 “SIA “JELGAVAS ŪDENS” pamatkapitāla palielināšana” (turpmāk- lēmums) šādus grozījumu:

Aizstāt lēmumā skaitli un vārdus “465 125 *euro* (četri simti sešdesmit pieci tūkstoši viens simts divdesmit pieci *euro*)” ar skaitli un vārdiem “458 622 *euro* (četri simti piecdesmit astoņi tūkstoši seši simti divdesmit divi *euro*)”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 21. martā